Die huwelik | Christelike Media
Moet ons Net Vergewe en Verdra, of Ook Konfronteer?⤒🔗
Die hoofrede waarom ons egter kan sê dat die vrou se nastrewe van haar man se groei in heiligmaking, verskil van die kerk se optrede teenoor Christus, is dat haar man net 'n soortgelyke posisie as Christus beklee. Hy ís nie Christus nie. En een van die grootste verskille lê daarin dat dit vir die man noodsaaklik is om te verander, maar nie vir Christus nie. Wanneer Paulus (in Efesiërs 5:23) sê:
Die man is die hoof van die vrou, soos Christus die hoof van die kerk is,
beteken die woord 'soos' nie dat die man gelykwaardig is aan Christus ten opsigte van volmaaktheid of wysheid of goedgesindheid nie. Hy is nie "gelyk aan" Christus nie, maar beklee in die vergelyking 'n "soortgelyke posisie" as Christus. Hy is, anders as Christus, sondig en beperk en feilbaar. Dit is noodsaaklik dat hy verander.